Diari Oficial de la Generalitat Valenciana


Sumari del DOGV 2468, del 13-03-1995 (1995/834083)

ORDRE de 23 de febrer de 1995, de la Conselleria de Medi Ambient, per la qual es desenvolupa el Decret 233/1994, de 8 de novembre, del Govern Valencià, a través del qual es regulen les acampades i l'ús d'instal·lacions recreatives a les forests de la Comunitat Valenciana i es creen les zones d'acampada autoritzada de caràcter educatiu o social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/23/(1)/dof/vci/html**

### Dades del document

Número de DOGV
:   2468

Data del DOGV
:   13-03-1995

Secció del DOGV
:   DISPOSICIONS GENERALS

Número del document
:   1995/834083


Data del document
:   23-02-1995

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 23 de febrer de 1995, de la Conselleria de Medi Ambient, per la qual es desenvolupa el Decret 233/1994, de 8 de novembre, del Govern Valencià, a través del qual es regulen les acampades i l'ús d'instal·lacions recreatives a les forests de la Comunitat Valenciana i es creen les zones d'acampada autoritzada de caràcter educatiu o social.   
En el capítol V, del títol II, dedicat a l'ús recreatiu de les forests, l'article 38.2.c), de la Llei 3/1993, Forestal de la Comunitat Valenciana, estableix que les acampades a forests o terrenys forestals hauran de tenir l'autorització del propietari de la forest i de l'òrgan competent de l'administració valenciana.   
Com a desenvolupament d'aquesta norma, el Decret 233/1994, de 8 de novembre, del Govern Valencià, regula les acampades i l'ús d'instal·lacions recreatives a les forests de la Comunitat Valenciana.   
Aquest decret estableix les zones d'acampada autoritzada i assenyala les característiques i els requisits d'autorització de les d'ús pel públic en general, i indica que caldrà que estiguen situades en terrenys públics.   
Això no obstant, la tradició d'organització d'acampades com a forma d'educació en el temps lliure per organitzacions juvenils i socials sense ànim de lucre a terrenys de titularitat pública i privada cedits pels propietaris com a activitat social i especialment dedicades a xiquets, joves, o altres col·lectius específics, fa necessària la regulació d'un nou tipus de zona d'acampada autoritzada, que no serà d'utilització pel públic en general.   
Així doncs, en desenvolupament del Decret 233/1994 del Govern Valencià, aquesta ordre té com a finalitat la regulació d'un nou tipus de zona d'acampada autoritzada, que podrà ser no permanent, dedicada a l'organització d'acampades amb fins educatius i socials. Per tant,  
ORDENE:  
Article primer  
Aquesta ordre té per objecte la regulació de les zones d'acampada autoritzada de caràcter educatiu o social a terrenys forestals.  
Article segon  
S'entén per zones d'acampada autoritzada de caràcter educatiu o social aquells espais de terreny forestal públic o privat, correctament delimitats i condicionats, que tinguen les autoritzacions necessàries, destinats a l'ocupació temporal amb tendes de campanya, i que siguen utilitzades per entitats, associacions o grups juvenils o socials sense ànim de lucre per a l'organització de campaments especialment destinats als seus membres o a aquells col·lectius que consten com a beneficiaris en els seus objectius associatius.   
Article tercer  
Les zones d'acampada autoritzada amb caràcter educatiu o social hauran de complir el que disposen els articles 4 a 7 del Decret 233/1994, de 8 de novembre, del Govern Valencià, pel qual es regulen les acampades i l'ús d'instal·lacions recreatives en les forests de la Comunitat Valenciana, i reunir les característiques que s'estableixen a l'article 11. El responsable del compliment de la legalitat serà l'entitat o l'associació sol·licitant.  
Article quart  
Les entitats, associacions o grups organitzadors d'acampades hauran de sol·licitar l'autorització de les zones d'acampada davant els serveis territorials de la Conselleria de Medi Ambient en la forma prevista per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A aquesta sol·licitud caldrà adjuntar-hi:  
a) Autorització del propietari dels terrenys, si no ho és l'entitat organitzadora, el qual haurà de cedir-los gratuïtament.  
b) Memòria descriptiva de la zona d'acampada en què s'assenyalen, entre altres, les característiques, la situació geogràfica, la capacitat d'acollida, les instal·lacions disponibles, etcètera.   
c) Plànol de situació a escala 1:50.000.  
d) Plànol de la zona d'acampada a escala 1:1.000 o inferior.  
e) Plànol de protecció contra incendis forestals.   
Article cinquè  
L'autorització de zona d'acampada amb caràcter educatiu o social correspon a la Direcció General de Recursos Forestals, amb l'informe previ de la direcció territorial corresponent de la Conselleria de Medi Ambient.  
Les autoritzacions es concediran per períodes determinats amb un mínim de dos anys i es podran renovar o anul·lar depenent de l'estat de conservació i dels beneficis o perjudicis ocasionats a la massa forestal circumdant.   
Article sisè  
L'estada organitzada per les entitats o associacions, grups juvenils o socials sense ànim de lucre en una zona d'acampada autoritzada amb caràcter educatiu o social no reportarà cap pagament de preu pels usuaris; això no obstant, podran rebre indemnitzacions econòmiques pels serveis prestats per les entitats organitzadores, d'acord amb les normes de funcionament intern.  
Article setè  
El màxim de persones i tendes i període d'estada fixat en l'article 21 del Decret 233/1994, de 8 de novembre, del Govern Valencià, en relació amb les acampades itinerants, podrà modificar-se a sol·licitud dels peticionaris en el supòsit d'acampades en terrenys forestals necessàries per a activitats esportives organitzades per federacions esportives, centres excursionistes i associacions o grups juvenils o socials degudament reconeguts sense ànim de lucre. Amb aquest fi, es podrà aprovar plans anuals a les entitats anteriorment referides. La corresponent sol·licitud haurà de motivar i provar, si escau, la necessitat de l'excepció sol·licitada.  
DISPOSICIó TRANSITòRIA  
En el termini d'un any des de l'entrada en vigor d'aquesta ordre podran efectuar-se excepcions a les condicions establertes a l'article 11 del Decret 233/1994, del Govern Valencià, llevat de la indicada en l'apartat 5; en aquest supòsit les autoritzacions de zona d'acampada autoritzada de caràcter educatiu o social es concediran per temps determinat.  
DISPOSICIó FINAL  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.   
València, 23 de febrer de 1995  
El conseller de Medi Ambient,  
EMèRIT BONO I MARTíNEZ


Còpia Permalink ELI